ગોમતીપુરના કોર્પોરેટર ઇકબાલ શેખ કહે છે કે અગાઉ માથામાં ઇજા જેેવા કેસમાં દર્દીને ન્યૂરોફિઝિશિયન તબીબની સેવાનો લાભ મળતો હતો. હવે દર્દીને અન્ય હોસ્પિટલમાં મોંઘી સારવાર લેવાની ફરજ પડાઇ રહી છે. શારદાબહેન હોસ્પિટલમાં લાખો રૂપિયાના ખર્ચે વસાવેલું સિટી સ્કેન મશીન છેલ્લા ૧ર દિવસથી બંધ પડયું છે. વોરંટી પિરિયડમાં હોવા છતાં સત્તાવાળાઓ સિટી સ્કેન મશીનને ચાલુ કરાવવાની તસ્દી લેતા નથી. અને ગરીબ દર્દીઓને ખર્ચાળ સિટી સ્કેન માટે બહાર મોકલી દે છે. તેવો આક્ષેપ પણ તેમણે કર્યો હતો. આ અંગે મ્યુનિસિપલ હોસ્પિટલ કમિટીના ચેરમેન ભરત પટેલને પૂછતાં તેઓ કહે છે કે શારદાબહેન હોસ્પિટલની કથળેલી તબીબી સેવાની મને કોઇ ફરિયાદ મળી નથી. તેની તપાસ કરાવીશ.